CELEX: 32010R1193
Language: hu
Date: 2010-12-16 00:00:00
Title: A Bizottság 1193/2010/EU rendelete ( 2010. december 16. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Maine-Anjou [OEM])

17.12.2010   
            
            
               HU
            
            
               Az Európai Unió Hivatalos Lapja
            
            
               L 333/23
            
         A BIZOTTSÁG 1193/2010/EU RENDELETE
   (2010. december 16.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Maine-Anjou [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 6. cikke (2) bekezdésének első albekezdésével összhangban és 17. cikkének (2) bekezdése alapján a Bizottság közzétette az Európai Unió Hivatalos Lapjában Franciaország kérelmét (2) a „Maine-Anjou” elnevezés bejegyzésére.
            
         
               (2)
            
            
               Olaszország az 510/2006/EK rendelet 7. cikkének (1) bekezdése alapján kifogással élt a bejegyzéssel szemben. A kifogás az említett rendelet 7. cikkének (3) bekezdése alapján elfogadhatónak bizonyult.
            
         
               (3)
            
            
               A kifogás szerint nem teljesülnek az 510/2006/EK rendelet 2. cikkében megállapított feltételek, különösen a földrajzi terület és a termék minősége közötti kapcsolat tekintetében. A kifogásban ezenkívül az is szerepel, hogy a szóban forgó elnevezés bejegyzése ellentétes lenne az 510/2006/EK rendelet 3. cikkének (2) bekezdésével, mivel a bejegyzésre javasolt elnevezés ütközik a Maine-Anjou állatfajta nevével.
            
         
               (4)
            
            
               Végezetül kifogást emeltek az 510/2006/EK rendelet 3. cikkének (3) bekezdése vonatkozásában is, tekintettel arra, hogy a bejegyzésre javasolt elnevezés a már bejegyzett „Bœuf du Maine” elnevezéssel részben azonos alakú.
            
         
               (5)
            
            
               2009. július 9-én kelt levelében a Bizottság felkérte Franciaországot és Olaszországot, hogy belső eljárásaikkal összhangban törekedjenek megállapodásra jutni egymás között.
            
         
               (6)
            
            
               A megbeszélések eredményeképpen Franciaország 2010. február 5-i levelében egyrészt arról tájékoztatta a Bizottságot, hogy a felek megállapodásra jutottak, másrészt arról, hogy az 510/2006/EK rendelet 6. cikke (2) bekezdésének megfelelően közzétett adatokat nem módosították.
            
         
               (7)
            
            
               Következésképpen az 510/2006/EK rendelet 7. cikke (5) bekezdésének második albekezdése szerint a Franciaország által kérelmezett „Maine-Anjou” elnevezést be kell jegyezni,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 93., 2006.3.31., 12. o.
   
      (2)  HL C 307., 2008.12.2., 11. o.
   
      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:
      
         1.1.   osztály. Friss hús (valamint vágási melléktermék és belsőség)
      
      FRANCIAORSZÁG
      Maine-Anjou (OEM)